CELEX: 32011R0137
Language: lt
Date: 2011-02-16 00:00:00
Title: 2011 m. vasario 16 d. Komisijos reglamentas (ES) Nr. 137/2011, kuriuo iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų, kad jo I ir IV priedai būtų pritaikyti prie technikos pažangos  Tekstas svarbus EEE

17.2.2011   
            
            
               LT
            
            
               Europos Sąjungos oficialusis leidinys
            
            
               L 43/1
            
         KOMISIJOS REGLAMENTAS (ES) Nr. 137/2011
   2011 m. vasario 16 d.
   kuriuo iš dalies keičiamas Europos Parlamento ir Tarybos reglamentas (EB) Nr. 2003/2003 dėl trąšų, kad jo I ir IV priedai būtų pritaikyti prie technikos pažangos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos reglamentą (EB) Nr. 2003/2003 dėl trąšų (1), ypač į jo 31 straipsnio 1 ir 3 dalis,
   kadangi:
   
               (1)
            
            
               Reglamento (EB) Nr. 2003/2003 3 straipsnyje nustatyta, kad trąšos, priklausančios I priede išvardytų trąšų tipui ir atitinkančios tame reglamente nustatytas sąlygas, gali būti vadinamos „EB trąšomis“.
            
         
               (2)
            
            
               Kalcio formiatas (CAS 544–17–2) yra antrinės maistinės medžiagos trąša, vienoje valstybėje narėje naudojama kaip per lapus patenkanti trąša vaisiams auginti. Medžiaga nedaro žalos aplinkai ir žmogaus sveikatai. Todėl, siekiant sudaryti geresnes sąlygas Sąjungos ūkininkams naudoti šią medžiagą, kalcio formiatas turėtų būti pripažintas „EB trąša“.
            
         
               (3)
            
            
               Su mikroelementų chelatais ir mikroelementų tirpalais susijusios nuostatos turėtų būti priimtos siekiant leisti naudoti daugiau nei vieną kompleksoną, nustatyti bendras mažiausius vandenyje tirpaus mikroelemento kiekius ir užtikrinti, kad nurodomas kiekvienas kompleksonas, sudarantis chelatinius junginius su ne mažiau kaip 1 % vandenyje tirpaus mikroelemento ir atpažįstamas bei išmatuojamas pagal EN standartus. Siekiant sudaryti sąlygas ūkinės veiklos vykdytojams parduoti trąšų atsargas reikia nustatyti pakankamos trukmės pereinamąjį laikotarpį.
            
         
               (4)
            
            
               Cinko oksido milteliai (CAS 1314–13–2) yra Reglamento (EB) Nr. 2003/2003 I priede nurodyta cinko trąša. Naudojant miltelių pavidalo cinko oksidą gali kilti dulkių pavojus. Šio pavojaus išvengiama naudojant stabilią cinko oksido suspensiją vandenyje. Todėl siekiant saugiau naudoti cinko oksidą cinko trąšų suspensija turėtų būti pripažįstama „EB trąšų“ tipu. Siekiant sudaryti lankstesnes trąšų paruošimo sąlygas, tokioms vandens pagrindu sudarytoms suspensijoms turėtų būti leidžiama naudoti cinko druskas ir vieno arba keleto tipų cinko chelatą (-us).
            
         
               (5)
            
            
               Reglamento (EB) Nr. 2003/2003 23 straipsnio 2 dalyje išdėstytos įvairių mikroelementų trąšoms taikomos sudėties ir ženklinimo taisyklės, bet tokie mišiniai dar nėra išvardyti I priede pateiktame trąšų tipų sąraše. Todėl įvairių mikroelementų trąšos negali būti parduodamos kaip EB trąšos. Todėl į I priedą turėtų būti įtraukti įvairių mikroelementų trąšų tipų pavadinimai (kietųjų ir skystųjų trąšų).
            
         
               (6)
            
            
               Iminodisukcino rūgštis (toliau – IDHA) yra kompleksonas, kurį dviejose valstybėse narėse leidžiama naudoti lapams purkšti, įterpti į dirvožemį, hidroponikai ir fertigacijai. IDHA turėtų būti įtraukta į I priede pateiktą leistinų kompleksonų sąrašą, sudarant geresnes sąlygas Sąjungos ūkininkams ją naudoti.
            
         
               (7)
            
            
               Pagal Reglamento (EB) Nr. 2003/2003 29 straipsnio 2 dalį reikalaujama, kad EB trąšų kontrolė būtų atliekama pagal tame reglamente aprašytus analizės metodus. Tačiau kai kurie metodai nėra pripažinti tarptautiniu mastu. Šiuo metu Europos standartizacijos komitetas rengia EN standartus, pakeisiančius šiuos metodus.
            
         
               (8)
            
            
               Taikant patvirtintus metodus, paskelbtus kaip EN standartai, paprastai atliekamas tarplaboratorinis tyrimas, skirtas patikrinti, ar taikydamos analizės metodus skirtingos laboratorijos gauna atkuriamus ir vienodus rezultatus. Todėl reikėtų atskirti patvirtintus EN standartus nuo nepatvirtintų metodų, kad būtų lengviau išskirti tuos EN standartus, kuriuos rengiant atliktas tarplaboratorinis tyrimas, kad kontrolę atliekantys subjektai būtų tinkamai informuoti apie statistinį EN standartų patikimumą.
            
         
               (9)
            
            
               Siekiant supaprastinti teisės aktus ir palengvinti būsimą persvarstymą, tikslinga pakeisti visą Reglamento (EB) Nr. 2003/2003 IV priedo standartų tekstą Europos standartizacijos komiteto skelbtinų EN standartų nuorodomis.
            
         
               (10)
            
            
               Todėl Reglamentą (EB) Nr. 2003/2003 reikėtų atitinkamai iš dalies pakeisti.
            
         
               (11)
            
            
               Šiuo reglamentu numatytos priemonės atitinka Reglamento (EB) Nr. 2003/2006 32 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Pakeitimai
   1.   Reglamento (EB) Nr. 2003/2003 I priedas iš dalies keičiamas pagal šio reglamento I priedą.
   2.   Reglamento (EB) Nr. 2003/2003 IV priedas iš dalies keičiamas pagal šio reglamento II priedą.
   2 straipsnis
   Pereinamojo laikotarpio nuostatos
   I priedo 2 dalies a–e punktai taikomi nuo 2012 m. spalio 9 d. trąšoms, kurios tiekiamos rinkai iki 2011 m. kovo 9 d.
   3 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 16 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 304, 2003 11 21, p. 1.
   
      I PRIEDAS
      Reglamento (EB) Nr. 2003/2003 I priedas iš dalies keičiamas taip:
      
                  1.
               
               
                  D skirsnyje įterpiami 2.1 ir 2.2 įrašai:
                  
                              „2.1
                           
                           
                              Kalcio formiatas
                           
                           
                              Cheminiu būdu gaunamas produktas, kurio pagrindinis ingredientas – kalcio formiatas
                           
                           
                              33,6 % CaO
                              Kalcis, išreikštas vandenyje tirpiu CaO
                              56 % formiato
                           
                           
                               
                           
                           
                              Kalcio oksidas
                              Formiatas
                           
                        
                              2.2
                           
                           
                              Kalcio formiato skystis
                           
                           
                              Produktas, gaunamas vandenyje tirpinant kalcio formiatą
                           
                           
                              21 % CaO
                              Kalcis, išreikštas vandenyje tirpiu CaO
                              35 % formiato
                           
                           
                               
                           
                           
                              Kalcio oksidas
                              Formiatas“
                           
                        
            
                  2.
               
               
                  E.1 skirsnis iš dalies keičiamas taip:
                  
                              a)
                           
                           
                              E.1.2 skirsnyje 2b ir 2c įrašai keičiami taip:
                              
                                          „2b
                                       
                                       
                                          Kobalto chelatas
                                       
                                       
                                          Vandenyje tirpus produktas, kurio sudėtyje yra cheminiu būdu gaunamas kobalto ir leidžiamo (-ų) kompleksono (-ų) junginys
                                       
                                       
                                          5 % vandenyje tirpaus kobalto ir ne mažiau kaip 80 % vandenyje tirpaus kobalto sudaro chelatinius junginius su leidžiamu (-ais) kompleksonu (-ais)
                                       
                                       
                                          Kiekvieno leidžiamo kompleksono, kuris sudaro chelatinius junginius su ne mažiau kaip 1 % vandenyje tirpaus kobalto ir kurį galima atpažinti ir išmatuoti pagal Europos standartą, pavadinimas
                                       
                                       
                                          Vandenyje tirpus kobaltas (Co)
                                          Pasirinktinai: Suminis kobaltas (Co), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus kobalto ir kurį galima atpažinti ir išmatuoti pagal Europos standartą, chelatinius junginius sudarantis kobaltas (Co)
                                       
                                    
                                          2c
                                       
                                       
                                          Kobalto trąšų tirpalas
                                       
                                       
                                          2a ir (arba) 2b tipo (-ų) vandeninis tirpalas
                                       
                                       
                                          2 % vandenyje tirpaus kobalto
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinio (-ių) anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpaus kobalto ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Vandenyje tirpus kobaltas (Co)
                                          Pasirinktinai: Suminis kobaltas (Co), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus kobalto ir kurį galima atpažinti ir išmatuoti pagal Europos standartą, chelatinius junginius sudarantis kobaltas (Co)“
                                       
                                    
                        
                              b)
                           
                           
                              E.1.3 skirsnyje 3d ir 3f įrašai keičiami taip:
                              
                                          „3d
                                       
                                       
                                          Vario chelatas
                                       
                                       
                                          Vandenyje tirpus produktas, kurio sudėtyje yra cheminiu būdu gaunamas vario ir leidžiamo (-ų) kompleksono (-ų) junginys
                                       
                                       
                                          5 % vandenyje tirpaus vario ir ne mažiau kaip 80 % vandenyje tirpaus vario sudaro chelatinius junginius su leidžiamu (-ais) kompleksonu (-ais)
                                       
                                       
                                          Kiekvieno leidžiamo kompleksono, kuris sudaro chelatinius junginius su ne mažiau kaip 1 % vandenyje tirpaus vario ir kurį galima atpažinti ir išmatuoti pagal Europos standartą, pavadinimas
                                       
                                       
                                          Vandenyje tirpus varis (Cu)
                                          Pasirinktinai: Suminis varis (Cu), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus vario ir kurį galima atpažinti ir išmatuoti pagal Europos standartą, chelatinius junginius sudarantis varis (Cu)
                                       
                                    
                                          3f
                                       
                                       
                                          Kobalto trąšų tirpalas
                                       
                                       
                                          3a ir (arba) 3d tipo (-ų) vandeninis tirpalas
                                       
                                       
                                          2 % vandenyje tirpaus vario
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinio (-ių) anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpaus vario ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Vandenyje tirpus varis (Cu)
                                          Pasirinktinai: Suminis varis (Cu), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus vario ir kurį galima atpažinti ir išmatuoti pagal Europos standartą, chelatinius junginius sudarantis varis (Cu)“
                                       
                                    
                        
                              c)
                           
                           
                              E.1.4 skirsnyje 4b ir 4c įrašai keičiami taip:
                              
                                          „4b
                                       
                                       
                                          Geležies chelatas
                                       
                                       
                                          Vandenyje tirpus produktas, kurio sudėtyje yra cheminiu būdu gaunamas geležies ir leidžiamo (-ų) kompleksono (-ų) junginys
                                       
                                       
                                          5 % vandenyje tirpios geležies, iš kurios chelatinius junginius sudaranti dalis yra ne mažiau kaip 80 % ir ne mažiau kaip 50 % vandenyje tirpios geležies sudaro chelatinius junginius su leidžiamu (-ais) kompleksonu (-ais)
                                       
                                       
                                          Kiekvieno leidžiamo kompleksono, kuris sudaro chelatinius junginius su ne mažiau kaip 1 % vandenyje tirpios geležies ir kurį galima atpažinti ir išmatuoti pagal Europos standartą, pavadinimas
                                       
                                       
                                          Vandenyje tirpi geležis (Fe)
                                          Pasirinktinai: Suminė geležis (Fe), su leidžiamais kompleksonais sudaranti chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpios geležies ir kurį galima atpažinti ir išmatuoti pagal Europos standartą, chelatinius junginius sudaranti geležis (Fe)
                                       
                                    
                                          4c
                                       
                                       
                                          Geležies trąšų tirpalas
                                       
                                       
                                          4a ir (arba) 4b tipo (-ų) vandeninis tirpalas
                                       
                                       
                                          2 % vandenyje tirpios geležies
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinio (-ių) anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpios geležies ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Vandenyje tirpi geležis (Fe)
                                          Pasirinktinai: Suminė geležis (Fe), su leidžiamais kompleksonais sudaranti chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpios geležies ir kurį galima atpažinti ir išmatuoti pagal Europos standartą, chelatinius junginius sudaranti geležis (Fe)“
                                       
                                    
                        
                              d)
                           
                           
                              E.1.5 skirsnyje 5b ir 5e įrašai keičiami taip:
                              
                                          „5b
                                       
                                       
                                          Mangano chelatas
                                       
                                       
                                          Vandenyje tirpus produktas, kurio sudėtyje yra cheminiu būdu gaunamas mangano ir leidžiamo (-ų) kompleksono (-ų) junginys
                                       
                                       
                                          5 % vandenyje tirpaus mangano ir ne mažiau kaip 80 % vandenyje tirpaus mangano sudaro chelatinius junginius su leidžiamu (-ais) kompleksonu (-ais)
                                       
                                       
                                          Kiekvieno leidžiamo kompleksono, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, pavadinimas
                                       
                                       
                                          Vandenyje tirpus manganas (Mn)
                                          Pasirinktinai: Suminis manganas (Mn), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, chelatinius junginius sudarantis manganas (Mn)
                                       
                                    
                                          5e
                                       
                                       
                                          Mangano trąšų tirpalas
                                       
                                       
                                          5a ir (arba) 5b tipo (-ų) vandeninis tirpalas
                                       
                                       
                                          2 % vandenyje tirpaus mangano
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinio (-ių) anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Vandenyje tirpus manganas (Mn)
                                          Pasirinktinai: Suminis manganas (Mn), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, chelatinius junginius sudarantis manganas (Mn)“
                                       
                                    
                        
                              e)
                           
                           
                              E.1.7 skirsnyje 7b ir 7e įrašai keičiami taip:
                              
                                          „7b
                                       
                                       
                                          Cinko chelatas
                                       
                                       
                                          Vandenyje tirpus produktas, kurio sudėtyje yra cheminiu būdu gaunamas cinko ir leidžiamo (-ų) kompleksono (-ų) junginys
                                       
                                       
                                          5 % vandenyje tirpaus cinko ir ne mažiau kaip 80 % vandenyje tirpaus cinko sudaro chelatinius junginius su leidžiamu (-ais) kompleksonu (-ais)
                                       
                                       
                                          Kiekvieno leidžiamo kompleksono, kuris sudaro chelatinius junginius su ne mažiau kaip 1 % vandenyje tirpaus cinko ir kurį galima atpažinti ir išmatuoti pagal Europos standartą, pavadinimas
                                       
                                       
                                          Vandenyje tirpus cinkas (Zn)
                                          Pasirinktinai: Suminis cinkas (Zn), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, chelatinius junginius sudarantis cinkas (Zn)
                                       
                                    
                                          7e
                                       
                                       
                                          Cinko trąšų tirpalas
                                       
                                       
                                          7a ir (arba) 7b tipo (-ų) vandeninis tirpalas
                                       
                                       
                                          2 % vandenyje tirpaus cinko
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinio (-ių) anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpaus cinko ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Vandenyje tirpus cinkas (Zn)
                                          Pasirinktinai: Suminis cinkas (Zn), su leidžiamais kompleksonais sudarantis chelatinius junginius
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, chelatinius junginius sudarantis cinkas (Zn)“
                                       
                                    
                        
                              f)
                           
                           
                              E.1.7 dalis papildoma 7f įrašu:
                              
                                          „7f
                                       
                                       
                                          Cinko trąšų suspensija
                                       
                                       
                                          Produktas, gaunamas suspenduojant 7a ir (arba) 7c bei (arba) 7c tipą vandenyje
                                       
                                       
                                          20 % suminio cinko
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      anijono (-ų) pavadinimas (-ai)
                                                   
                                                
                                                      2.
                                                   
                                                   
                                                      leidžiamo kompleksono (jei yra), kuris sudaro chelatinius junginius su ne mažiau kaip 1 % vandenyje tirpaus cinko ir kurį galima atpažinti ir išmatuoti pagal Europos standartą, pavadinimas
                                                   
                                                
                                       
                                          Suminis cinkas (Zn)
                                          Vandenyje tirpus cinkas (Zn) (jei yra)
                                          Su kiekvienu leidžiamu kompleksonu, kuris sudaro chelatinius junginius su ne mažiau kaip 1 % vandenyje tirpaus mangano ir kurį galima atpažinti ir išmatuoti pagal Europos standartą, chelatinius junginius sudarantis cinkas (Zn)“
                                       
                                    
                        
            
                  3.
               
               
                  E.2 skirsnis iš dalies keičiamas taip:
                  
                              a)
                           
                           
                              E.2 skirsnio pavadinimas keičiamas taip:
                              „E.2.   Mažiausias mikroelementų kiekis, išreikštas trąšų masės procentine dalimi. Įvairių mikroelementų trąšų tipai“;
                           
                        
                              b)
                           
                           
                              E.2.1 skirsnio pavadinimas keičiamas taip:
                              „E.2.1.   Mažiausias mikroelemento kiekis kietuosiuose arba skystuosiuose mikroelementų trąšų mišiniuose, išreikštas trąšų masės procentine dalimi“;
                           
                        
                              c)
                           
                           
                              E.2.1 skirsnyje ištrinami po lentele pateikti du sakiniai;
                           
                        
                              d)
                           
                           
                              E.2.2 skirsnio pavadinimas keičiamas taip:
                              „E.2.2.   Mažiausias mikroelemento kiekis EB trąšose, turinčiose pagrindinių ir (arba) antrinių maistinių medžiagų su mikroelementais, įterpiamais į dirvožemį, išreikštas trąšų masės procentine dalimi“;
                           
                        
                              e)
                           
                           
                              E.2.3 skirsnio pavadinimas keičiamas taip:
                              „E.2.3.   Mažiausias mikroelemento kiekis EB trąšose, turinčiose pagrindinių ir (arba) antrinių maistinių medžiagų su mikroelementais, skirtose lapams purkšti, išreikštas trąšų masės procentine dalimi“;
                           
                        
                              f)
                           
                           
                              Papildoma tokiu E.2.4. skirsniu:
                              „E.2.4.   Kietieji arba skystieji mikroelementų trąšų mišiniai
                              
                              
                                          Nr.
                                       
                                       
                                          Tipo pavadinimas
                                       
                                       
                                          Duomenys apie gamybos metodą ir pagrindinius ingredientus
                                       
                                       
                                          Mažiausias maistinių medžiagų kiekis (masės procentinė dalis).
                                          Maistinių medžiagų kiekio išraiškos duomenys
                                          Kiti reikalavimai
                                       
                                       
                                          Kiti tipo žymėjimo duomenys
                                       
                                       
                                          Deklaruojamas maistinių medžiagų kiekis
                                          Maistinių medžiagų pavidalas ir tirpumas
                                          Kiti kriterijai
                                       
                                    
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5
                                       
                                       
                                          6
                                       
                                    
                                          1
                                       
                                       
                                          Mikroelementų mišinys
                                       
                                       
                                          Produktas, gaunamas sumaišant dvi arba daugiau E.1 tipo trąšų
                                       
                                       
                                          Suminis mikroelementų kiekis – 5 % trąšų masės
                                          Atskiras mikroelementas pagal E.2.1 skirsnį
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinių anijonų (jei yra) pavadinimai
                                                   
                                                
                                                      2.
                                                   
                                                   
                                                      leidžiamų kompleksonų (jei yra) pavadinimai
                                                   
                                                
                                       
                                          Suminis kiekvieno elemento kiekis
                                          Vandenyje tirpi kiekvieno elemento dalis (jei yra)
                                          Mikroelementas (jei yra), sudarantis chelatinius junginius su kiekvienu leistinu kompleksonu
                                       
                                    
                                          2
                                       
                                       
                                          Skystas mikroelementų mišinys
                                       
                                       
                                          Produktas, gaunamas vandenyje tirpinant ir (arba) suspenduojant dvi arba daugiau E.1 tipo trąšų
                                       
                                       
                                          Suminis mikroelementų kiekis – 2 % trąšų masės
                                          Atskiras mikroelementas pagal E.2.1 skirsnį
                                       
                                       
                                          Pavadinimą turi sudaryti:
                                          
                                                      1.
                                                   
                                                   
                                                      mineralinių anijonų (jei yra) pavadinimai
                                                   
                                                
                                                      2.
                                                   
                                                   
                                                      leidžiamų kompleksonų (jei yra) pavadinimai
                                                   
                                                
                                       
                                          Suminis kiekvieno elemento kiekis
                                          Vandenyje tirpi kiekvieno elemento dalis (jei yra)
                                          Mikroelementas (jei yra), sudarantis chelatinius junginius su kiekvienu leistinu kompleksonu“
                                       
                                    
                        
            
                  4.
               
               
                  E.3.1 dalis papildoma tokiu įrašu:
                  
                              „Iminodisukcino rūgštis
                           
                           
                              IDHA
                           
                           
                              C8H11O8N
                           
                           
                              131669-35-7“.
                           
                        
            
   
      II PRIEDAS
      Reglamento (EB) Nr. 2003/2003 IV priedo B skyrius iš dalies keičiamas taip:
      
                  1.
               
               
                  2.6.2 metodas keičiamas taip:
                  „2.6.2   metodas
                  
                  
                     Suminio azoto nustatymas trąšose, kurių sudėtyje yra tik nitratinio, amoniakinio ir karbamidinio azoto, taikant du skirtingus metodus
                  
                  EN 15750: Trąšos. Suminio azoto nustatymas trąšose, kurių sudėtyje yra tik nitratinio, amoniakinio ir karbamidinio azoto, taikant du skirtingus metodus.
                  Šis analizės metodas išbandytas atliekant tarplaboratorinį tyrimą.“
               
            
                  2.
               
               
                  Įrašomas toks 2.6.3 metodas:
                  „2.6.3   metodas
                  
                  
                     Karbamido kondensato nustatymas naudojant HPLC. Izobutildikarbamidas ir krotonilidendikarbamidas (A metodas) ir metilenkarbamido oligomerai (B metodas)
                  
                  EN 15705: Trąšos. Karbamido kondensato nustatymas naudojant efektyviąją skysčių chromatografiją (HPLC). Izobutildikarbamidas ir krotonilidendikarbamidas (A metodas) ir metilenkarbamido oligomerai (B metodas)
                  Šis analizės metodas išbandytas atliekant tarplaboratorinį tyrimą.“
               
            
                  3.
               
               
                  Įterpiama tokia 5 metodo antraštė:
                  
                     „Anglies dioksidas“
                  
               
            
                  4.
               
               
                  Įterpiamas toks 5.1 metodas:
                  „5.1   metodas
                  
                  
                     Anglies dioksido nustatymas. I dalis. Kietosioms trąšoms taikomas metodas
                  
                  EN 14397–1: Trąšos ir kalkinimo medžiagos. Anglies dioksido kiekio nustatymas. I dalis. Kietosioms trąšoms taikomas metodas.
                  Šis analizės metodas išbandytas atliekant tarplaboratorinį tyrimą.“
               
            
                  5.
               
               
                  8.9 metodas keičiamas taip:
                  „8.9   metodas
                  
                  
                     Sulfatų kiekio nustatymas taikant tris skirtingus metodus
                  
                  EN 15749: Trąšos. Sulfatų kiekio nustatymas taikant tris skirtingus metodus
                  Šis analizės metodas išbandytas atliekant tarplaboratorinį tyrimą.“